open-index/open-wikipedia-markdown huggingface dataset:
বাজিতপুর থানা

**বাজিতপুর থানা** বাংলাদেশের কিশোরগঞ্জ   জেলার অন্তর্গত বাজিতপুর উপজেলার একটি থানা।

## ইতিহাস
১৮২৩ সালে জমিদারের মালিকানাধীন প্রায় ৩ একর ভুমি নিয়ে বাজিতপুর পুলিশ স্টেশন প্রতিষ্ঠা লাভ করে। ১৮৩৫ সালে বাজিতপুর থানা প্রতিষ্ঠিত হয়। পরবর্তীতে ১৯৩৭ সালে ময়মনসিংহ কালেক্টরেট অফেস কর্তৃক তৎকালীন ঢাকার নবাব বাহাদুর রাজা সূর্যকান্ত, ময়মনসিংহের মুক্তাগাছার আচার্য চৌধুরী এবং জমিদার বাবু হেমচন্দ্র রায়ের নিকট থেকে ২.০৫ একর সম্পত্তি বাজিতপুর থানার নামে অধিগ্রহন করে পুলিশ বিভাগকে প্রদান করেন। অধিগ্রহনকৃত স্থানে থানা ভবন, অফিসার ইনচার্জের বাসভবন, এসআই কোয়ার্টার ও এএসআই কোয়ার্টার রহিয়াছে। বর্তমানে পুরাতন থানা ভবন ভেঙ্গে চার তলা বিষিষ্ট আধুনিক থানা ভবন নির্মানাধীন।

## অবস্থান
যার উত্তরে কটিয়াদী , নিকলী এবং অষ্টগ্রাম থানা, দক্ষিনে কুলিয়ারচর এবং সরাইল থানা; পূর্বে অষ্টগ্রাম এবং নাসিরনগর থানা এবং পশ্চিমে কটিয়াদী থানা দ্বারা বেষ্টিত।
## প্রশাসনিক এলাকাসমূহ
#মাইজচর ইউনিয়ন
#দিলালপুর ইউনিয়ন
#গাজীরচর ইউনিয়ন
#হুমায়ুনপুর ইউনিয়ন
#দিঘীরপাড় ইউনিয়ন
#হালিমপুর ইউনিয়ন
#সরারচর ইউনিয়ন
#বলিয়ার্দী ইউনিয়ন
#হিলচিয়া ইউনিয়ন
#কৈলাগ ইউনিয়ন
#পিরিজপুর ইউনিয়ন

## তথ্যসূত্র

বিষয়শ্রেণী:কিশোরগঞ্জ জেলার থানা
কচাকাটা থানা

**কচাকাটা থানা** বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি থানা। এটি বাংলাদেশের সীমান্তবর্তী একটি থানা। এর পাশ্ববর্তী তরীহাট মাদারগঞ্জ সীপারহাট ধনীরামপুর শৈলমারী বালাহাট পাখি উড়া,

## পটভূমি
২০০৩ খ্রিস্টাব্দে কচাকাটা থানা প্রতিষ্ঠা লাভ করে।

## প্রশাসনিক এলাকাসমূহ
ভূরুঙ্গামারী উপজেলার ১টি ইউনিয়ন ও নাগেশ্বরী উপজেলার ৪টি ইউনিয়নের প্রশাসনিক কার্যক্রম কচাকাটা থানার অধীন।

;ইউনিয়নসমূহ:
* ৮নং বলদিয়া (ভূরুঙ্গামারী উপজেলা)
* ১২নং নারায়ণপুর (নাগেশ্বরী উপজেলা)
* ১৩নং বল্লভেরখাস (নাগেশ্বরী উপজেলা)
* ১৪নং কেদার (নাগেশ্বরী উপজেলা)
* ১৫নং কচাকাটা (নাগেশ্বরী উপজেলা)

## আরও দেখুন
* ভূরুঙ্গামারী উপজেলা
* নাগেশ্বরী উপজেলা
* কুড়িগ্রাম জেলা

## তথ্যসূত্র

সীমান্তে ভারতে বিন্যাছড়া আসাম রয়েছে।

## বহিঃসংযোগ

বিষয়শ্রেণী:কুড়িগ্রাম জেলার থানা
বিষয়শ্রেণী:ভূরুঙ্গামারী উপজেলা
বিষয়শ্রেণী:নাগেশ্বরী উপজেলা
সাইফুদ্দিন খুশকদম

**আল মালিকুয যাহির সাইফুদ্দিন আবু সাইদ খুশকদম ইবনে আব্দুল্লাহ নাসিরি মুয়াইয়্যাদি** (;  - ৯ অক্টোবর ১৪৬৭) ২৮ জুন ১৪৬১ থেকে ৯ অক্টোবর ১৪৬৭ পর্যন্ত মিশর ও সিরিয়ার একজন মামলুক সুলতান ছিলেন। তিনি মিশরের কায়রোতে জন্মগ্রহণ করেছিলেন।

## পরিবার
খুশকদমের স্ত্রীদের একজন ছিলেন খাওয়ান্দ শুকুরবে। তিনি একজন সার্কাসীয় ছিলেন এবং সুলতান নাসির ফারাজের একজন আজাদকৃত দাসী ছিলেন। তিনি আমির আরবুক জাকামির সাথে বিয়ে করেছিলেন, যার সাথে তার বায়খুন (মৃত্যু: ৩১ জুলাই ১৪৬২) নামের কন্যা ছিল। আরবুকের মৃত্যুর পর তিনি খুশকদমকে বিয়ে করেন। তার মেয়ে সুলতানের সৎ মেয়ে হিসেবে পরিচিতি লাভ করেন। তাকে খুশকদমের সমাধিতে সমাহিত করা হয় এবং তার পুত্র শিহাবুদ্দিন আহমাদ আইনির (মৃত্যু: ১৫০৩) পিতার মৃত্যুর পর খুশকদম তাকে লালন-পালন করেন। শুকুরবে অস্বাভাবিকভাবে দৃঢ় ইচ্ছাশক্তিসম্পন্ন ছিলেন বলে জানা গেছে। ১৪৬৬ সালে শুকুরবের মৃত্যুর পর খুশকদম খাওয়ান্দ সুরবেকে বিয়ে করেন। সুরবে তার ক্রীতদাসীদের মধ্যে একজন ছিলেন। সুরবের সাথে তার একটি কন্যা ছিল।

## তথ্যসূত্র

## সূত্র

* 

বিষয়শ্রেণী:আলবেনীয় বংশোদ্ভূত মিশরীয় ব্যক্তি
বিষয়শ্রেণী:১৪৬৭-এ মৃত্যু
বিষয়শ্রেণী:১৪০০-এর দশকে জন্ম
বিষয়শ্রেণী:জন্মের সাল অনিশ্চিত
বেনেডিক্ট হোলারবাখ

**বেনেডিক্ট হোলারবাখ** (; জন্ম: ১৭ মে ২০০১) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৮ সালে, হোলারবাখ জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
বেনেডিক্ট হোলারবাখ ২০০১ সালের ১৭ই মে তারিখে জার্মানির স্টার্নবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
হোলারবাখ জার্মানি অনূর্ধ্ব-১৮ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ২ ম্যাচে অংশগ্রহণ করে ১টি গোল করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:৩. লিগার খেলোয়াড়
বিষয়শ্রেণী:স্পোর্টস ক্লাব ভেহেন ভিসবাডেনের খেলোয়াড়
বিষয়শ্রেণী:মাইনৎস ০৫-এর খেলোয়াড়
নাগেশ্বরী থানা

**নাগেশ্বরী থানা** বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি থানা।

## পটভূমি
১৭৯৩ খ্রিস্টাব্দে নাগেশ্বরী থানা প্রতিষ্ঠা লাভ করে।

## প্রশাসনিক এলাকাসমূহ
নাগেশ্বরী উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম নাগেশ্বরী থানার অধীন।

;পৌরসভা:
* নাগেশ্বরী

;ইউনিয়নসমূহ:
* ১নং রামখানা
* ২নং রায়গঞ্জ
* ৩নং বামনডাঙ্গা
* ৪নং বেরুবাড়ী
* ৬নং সন্তোষপুর
* ৭নং নেওয়াশী
* ৮নং হাসনাবাদ
* ৯নং ভিতরবন্দ
* ১০নং কালীগঞ্জ
* ১১নং নুনখাওয়া

## আরও দেখুন
* নাগেশ্বরী উপজেলা
* কুড়িগ্রাম জেলা

## তথ্যসূত্র

## বহিঃসংযোগ

বিষয়শ্রেণী:কুড়িগ্রাম জেলার থানা
বিষয়শ্রেণী:নাগেশ্বরী উপজেলা
নাগেশ্বরী ইউনিয়ন

**নাগেশ্বরী** বাংলাদেশের কুড়িগ্রাম জেলার অন্তর্গত নাগেশ্বরী উপজেলার একটি সাবেক ইউনিয়ন।

## আয়তন
নাগেশ্বরী ইউনিয়নের আয়তন ছিল ৪২ বর্গ কিলোমিটার।

## প্রশাসনিক এলাকা
নাগেশ্বরী ইউনিয়ন ছিল নাগেশ্বরী উপজেলার আওতাধীন ৫নং ইউনিয়ন পরিষদ। তবে নাগেশ্বরী পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

## আরও দেখুন
* নাগেশ্বরী পৌরসভা
* নাগেশ্বরী উপজেলা

## তথ্যসূত্র

## বহিঃসংযোগ

বিষয়শ্রেণী:নাগেশ্বরী উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
১৯৯৮ ফিফা বিশ্বকাপ ফাইনাল

থাম্ব|জার্মানি এবং ব্রাজিলের মধ্যে ২০০২ ফিফা বিশ্বকাপ ফাইনালের জন্য লাইন-আপস
**১৯৯৮ ফিফা বিশ্বকাপ ফাইনাল** হচ্ছে ১৯৯৮ সালে অনুষ্ঠিত ফিফা বিশ্বকাপের সর্বশেষ ও শিরোপা নির্ধারণী খেলা। এটি ছিলো ফিফা বিশ্বকাপের ১৬তম আসরের ফাইনাল। এই খেলায় অংশগ্রহণ করেছিলো ফ্রান্স ও ব্রাজিল। খেলাটি অনুষ্ঠিত হয় ফ্রান্সের Stade de France স্টেডিয়ামে। খেলায় ফ্রান্স ৩-০ গোলে জয়লাভ করার মাধ্যমে তাদের ১ম বিশ্বকাপ শিরোপা জয় করে। খেলাটিতে ফ্রান্সের জিনেদিন জিদান ২ টি এবং ইমানুয়েল পেতিত ১টি গোল করেন। ওই ম্যাচে ম্যান অব দ্যা ম্যাচ হয়েছিলেন জিনেদিন জিদান (ফ্রান্স)। এই ম্যাচের মাধ্যমেই ব্রাজিল ও ফ্রান্স প্রথমবারের মতো বিশ্বকাপে্র ফাইনালে  পরস্পরের মুখোমুখি হয়।

## খেলার বিবরণ

### পরিসংখ্যান

## তথ্যসূত্র


বিষয়শ্রেণী:ব্রাজিল জাতীয় ফুটবল দলের ম্যাচ
বিষয়শ্রেণী:ফ্রান্স জাতীয় ফুটবল দলের ম্যাচ
বিষয়শ্রেণী:ফিফা বিশ্বকাপ ফাইনাল
বিষয়শ্রেণী:১৯৯৮ ফিফা বিশ্বকাপ
আম্রপালি দুবে

**আম্রপালি দুবে** (জন্ম: ১১ জানুয়ারি ১৯৮৭) একজন ভারতীয় অভিনেত্রী যিনি প্রধানত ভোজপুরি চলচ্চিত্রে অভিনয় করেন। তিনি *সাত ফেরে: সালোনি কা সফর* (২০০৮) অনুষ্ঠানের মাধ্যমে তার অভিনয়ে আত্মপ্রকাশ করেন এবং সুমন চরিত্রে *রেহেনা হ্যায় তেরি পালকন কি ছাওঁ মে* (২০০৯-২০১০) চলচ্চিত্রে সুমন চরিত্রে অভিনয় করার জন্য সর্বাধিক পরিচিত।

দুবে তার ভোজপুরি চলচ্চিত্রে আত্মপ্রকাশ করেন *[[নিরহুয়া হিন্দুস্তানি]]* (২০১৪) দিয়ে। সবচেয়ে বেশি পারিশ্রমিক পাওয়া ভোজপুরি অভিনেত্রীদের মধ্যে একজন, দুবে *[[নিরহুয়া হিন্দুস্তানি ২]]* (২০১৭), *[[সীমান্ত (2018 ভোজপুরি ফিল্ম)|বর্ডার]]* (২০১৮), *[[নিরহুয়া হিন্দুস্তানি ৩]]* (২০১৮), *[[নিরহুয়া চলল লন্ডন|নিরহুয়া চালাল লন্ডন]]* (২০১৯) এবং *[[শের সিং (চলচ্চিত্র)|শের সিং]]* (২০১৯) এর মতো সফল চলচ্চিত্রের অংশ হয়েছেন। তিনি দিনেশ লাল যাদবের সাথে তার অনস্ক্রিন জুটির জন্য পরিচিত। তিনি তার ভূমিকার জন্য অনেক পুরস্কার জিতেছেন।

## জীবনের প্রথমার্ধ
দুবে ১১ জানুয়ারি ১৯৮৭ সালে উত্তর প্রদেশের গোরখপুর জেলায় জন্মগ্রহণ করেন। অবশেষে তিনি তার দাদার সাথে মুম্বাই চলে যান এবং সেখানে ভবনের কলেজে তার শিক্ষা শেষ করেন।

## তথ্যসূত্র

বিষয়শ্রেণী:অভিনেত্রী
বিষয়শ্রেণী:মডেল
বিষয়শ্রেণী:উপস্থাপক
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
সাইফুদ্দিন বিলবে

**সাইফুদ্দিন বিলবে** বা **ইয়ালবাই** (; মৃ. ১৯ সেপ্টেম্বর ১৪৬৮) ছিলেন ১৪৬৭ সালের ৯ অক্টোবর থেকে ৪ ডিসেম্বর পর্যন্ত মিশরের একজন মামলুক সুলতান।

## কর্মজীবন
বিলবে সার্কাসীয় বংশোদ্ভূত ছিলেন। মুয়াইয়্যাদ শাইখের শাসনামলে তাকে মিশরে আনা হয়। তিনি ভূমির মালিক হন এবং বার্সবের অধীনে দশজনের আমির হন, তারপর জাকমাকের অধীনে ড্রামসের আমির হন । তিনি মানসুর ফখরুদ্দিন উসমান কর্তৃক বন্দী হন, তারপর সাইফুদ্দিন ইনাল তাকে মুক্ত করেন। পরবর্তীতে তিনি খুশকদমের অধীনে ১৪৬৬ সালের সেপ্টেম্বরে আতাবেগ হন।

খুশকদমের মৃত্যুর পর ১৪৬৭ সালের অক্টোবরে তিনি সুলতান হন। তার শাসনামলে তিনি তার দাওয়িদার কবির খায়েরবেকের উপর নির্ভরশীল হয়ে পড়েন। যাইহোক, যাহিরি মামলুকরা বিলবে দখল করে এবং ১৪৬৭ সালের ৫ ডিসেম্বর তাকে ক্ষমতাচ্যুত করে, তারপর তিমুরবুগাকে সুলতান ঘোষণা করা হয়।

বিলবেকে পরে আলেকজান্দ্রিয়াতে বন্দী করা হয়, যেখানে তিনি ১৪৬৮ সালের ১৯ সেপ্টেম্বরে প্লেগ থেকে মারা যান।

## তথ্যসূত্র

## সূত্র

* 

বিষয়শ্রেণী:জন্মের সাল অজানা
বিষয়শ্রেণী:১৪৬৮-এ মৃত্যু
আবদুল মজিদ (কুমিল্লার রাজনীতিবিদ)

**আবদুল মজিদ** (জন্ম: ৮ অক্টোবর ১৯৫০) একজন বাংলাদেশী শিক্ষক ও রাজনীতিবিদ। তিনি কুমিল্লা-২ আসনের সংসদ সদস্য ছিলেন।

## প্রারম্ভিক জীবন
আবদুল মজিদ ১৯৫০ সালের ৮ অক্টোবর কুমিল্লার হোমনা উপজেলার জয়নগর গ্রামে জন্মগ্রহণ করেন। তার বাবার নাম তোতা মিয়া ও মায়ের নাম ফিরোজা বেগম। তিনি ঢাকা বিশ্ববিদ্যালয় থেকে ফলিত গণিতে স্নাতকোত্তর ডিগ্রি অর্জন করেন।

## কর্মজীবন
লেখাপড়া শেষে আবদুল মজিদ কুমিল্লার মুরাদনগরের একটি কলেজে প্রভাষক পদে যোগদানের মাধ্যমে শিক্ষকতায় প্রবেশ করেন।শিক্ষকতা জীবনে তিনি দীর্ঘদিন অধ্যাপক ও অধ্যক্ষ হিসেবে দায়িত্বপালন করেছেন।

১৯৮৮ সালে তিনি পাঠ্যবইয়ের সহায়ক পুস্তক হিসেবে "পপি গাইড" প্রকাশ করা শুরু করেন। বড় মেয়ে নাহরিন ফারহানা (পপি)র নামানুসারে গাইডটির নামকরণ করা হয়। ৯০-এর দশকে জনপ্রিয় হয়ে ওঠা এই গাইডটির প্রকাশনা ২০১৩ সালে বন্ধ হয়ে যায়।

তিনি কুমিল্লায় অধ্যাপক আব্দুল মজিদ কলেজ, রেহানা মজিদ মহিলা কলেজ, অধ্যক্ষ আবদুল মজিদ মডেল স্কুল এন্ড কলেজসহ বেশ কিছু শিক্ষাপ্রতিষ্ঠান প্রতিষ্ঠা করেন।

## রাজনৈতিক জীবন
আবদুল মজিদ ১৯৯৬ সালে আওয়ামী লীগে যোগ দানের মাধ্যমে রাজনীতিতে সম্পৃক্ত হন। হোমনা উপজেলা আওয়ামী লীগের জ্যেষ্ঠ সহসভাপতি ও আহ্বায়ক হিসেবে কাজ করার পর ২০০৪ সালে তিনি হোমনা উপজেলা আওয়ামী লীগের সভাপতি হিসেবে নির্বাচিত হন।

২০০৮ সালে অনুষ্ঠিত নবম জাতীয় সংসদ নির্বাচনে আবদুল মজিদ কুমিল্লা-২ আসনে প্রথমবারের মতো আওয়ামী লীগের মনোনয়ন নিয়ে প্রার্থী হন। নির্বাচনে তিনি এম কে আনোয়ারের কাছে পরাজিত হন। ২০১৪ সালে তিনি আওয়ামী লীগের মনোনয়ন পেলেও পরবর্তীতে মহাজোটের শরিক দল জাতীয় পার্টিকে আসনটি ছেড়ে দিতে হয়। ২০১৮ সালের একাদশ জাতীয় সংসদ নির্বাচনে আবদুল মজিদ দলীয় মনোনয়ন না পাওয়ায়, স্বতন্ত্র প্রার্থী হিসেবে মনোনয়নপত্র জমা দিলেও তা বাতিল হয়ে যায়।

২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে প্রতিদ্বন্দ্বিতা করেন এবং আওয়ামী লীগ মনোনীত সেলিমা আহমাদকে হারিয়ে কুমিল্লা-২ আসনের সংসদ সদস্য নির্বাচিত হন।

## ব্যক্তিগত জীবন
আবদুল মজিদের স্ত্রী রেহানা বেগম একজন শিক্ষক ও রাজনীতিবিদ। তিনি হোমনা উপজেলা পরিষদের চেয়ারম্যান হিসেবে দায়িত্ব পালন করছেন। তাদের ৩ মেয়ে। বড় মেয়ে নাহরিন ফারহানা (পপি)ও শিক্ষকতা পেশায় জড়িত।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
শিখধর্মে ঈশ্বর

**[[শিখধর্ম]]ে [[ঈশ্বর]]** এমন একক সত্ত্বা হিসাবে কল্পিত যিনি সমগ্র সৃষ্টি এবং তার বাইরেও বিস্তৃত। এটি এক ওঙ্কারের প্রতীক হিসাবে সমস্ত সৃষ্টির মধ্যে থাকে। যেমন প্রতীক ইক ওঙ্কার দ্বারা। যে তার অহংবোধকে সমর্পণ করে সেই একত্বের ধ্যান করে তার কাছে তিনি বর্ণনাতীত অথচ জ্ঞাত ও উপলব্ধিযোগ্য। শিখ গুরুরা শিখধর্মের পবিত্র ধর্মগ্রন্থ গুরু গ্রন্থ সাহিবে অন্তর্ভুক্ত স্তোত্রগুলিতে ঈশ্বরকে অসংখ্য উপায়ে বর্ণনা করেছেন, কিন্তু নিরাকার ঈশ্বরের একত্বকে সর্বত্র জোর দেওয়া হয়েছে।

গুরু গ্রন্থ সাহিবের প্রথম অনুচ্ছেদ মূল মন্ত্রে (অনু. "প্রধান উচ্চারণ") ঈশ্বরকে বর্ণনা করা হয়েছে:

## সাধারণ ধারণা
### একেশ্বরবাদ
শিখধর্ম একেশ্বরবাদী এবং বিশ্বাস করে যে একজনইমাত্র ঈশ্বর আছেন। শিখধর্মের প্রতিষ্ঠাতা গুরু নানক যেকোন ধরনের *পাখন্ড* (ভন্ডতা বা দ্বৈততা)-কে দৃঢ়ভাবে নিন্দা করেছেন। নানক ঈশ্বরের একত্বের ধারণার উপর জোর দেওয়ার জন্য ওঙ্কার শব্দাংশের সাথে সংখ্যা "এক" (IK) উপসর্গ স্থাপন করেছিলেন; অর্থ্যাত্ স্রষ্টা, রক্ষাকর্তা এবং ধ্বংসকারী এক। শিখ চিন্তাধারা এক সর্বশক্তিমান এবং তারপর সর্বজনীন ঈশ্বরের মাধ্যমে শুরু হয়, যা সর্বব্যাপী সৃষ্টিকর্তার মহাজাগতিক বাস্তবতায় আবির্ভূত হয়। যদিও ঈশ্বরকে লিঙ্গবিহীন হিসাবে বর্ণনা করা হয়েছে, ঈশ্বরকে অসংখ্য রূপকের মাধ্যমেও বর্ণনা করা হয়েছে, যেমন:

 

### সর্বজনীনতাবাদ
কিছু পণ্ডিত শিখধর্মের ঈশ্বরের ধারণাকে সর্বজনীন একটি রূপ হিসাবে সংজ্ঞায়িত করেছেন।

### ওয়াহেগুরু
গুরু গ্রন্থ সাহিবে সমস্ত ভিন্ন ধর্মের দৃষ্টিকোণ থেকে ঈশ্বরে সম্পর্কে পুনঃ পুনঃ উল্লেখ করা হয়েছে। গুরু গ্রন্থ সাহিব সব ধর্মের ঈশ্বরের দৃষ্টিভঙ্গি স্বীকার করে। গুরু গ্রন্থ সাহিব শিক্ষা দেয় যে ঈশ্বর এক সর্বশক্তিমান।
 
## তথ্যসূত্র

## গ্রন্থপঞ্জি
* Sabadarth Sri Guru Granthsar, 1959
* Jodh Singh, Bhai, Gurmati Nirnaya. Amritsar, 1932
* Pritam Singh, ed., Sikh Phalsaphe di Rup Rekhla. Amritsar, 1975
* Sher Singh, *The Philosophy of Sikhism*. Lahore, 1944
* Kapur Singh, Parasaraprasna. Amritsar, 1989

বিষয়শ্রেণী:শিখধর্মে ঈশ্বর
বিষয়শ্রেণী:ঈশ্বরের ধারণা
বিষয়শ্রেণী:শিখ বিশ্বাস
তারাপদ মুখোপাধ্যায়

**তারাপদ মুখোপাধ্যায়** (৬ ডিসেম্বর ১৯২৮- ৭ জুলাই  ১৯৯০) ছিলেন ভারততত্ত্বের গবেষক এবং অধ্যাপক-লেখক। 

## জন্ম ও প্রারম্ভিক জীবন
তারাপদ মুখোপাধ্যায়ের জন্ম ১৯২৮ খ্রিস্টাব্দের ৬ ডিসেম্বর ব্রিটিশ ভারতের অধুনা বাংলাদেশের খুলনা জেলার আজগড়া গ্রামে। গ্রামের স্কুলেই তার পডাশোনা শুরু হয়। ১৯৪৪ খ্রিস্টাব্দে মাট্রিক পাশের পর কলকাতায় চলে আসেন। স্কটিশ চার্চ কলেজ থেকে আই.এ ও বি.এ পাশের পর কলকাতা বিশ্ববিদ্যালয় বাংলা ভাষা ও সাহিত্যে এম.এ পাশ করে কিছু দিন ‘রামতনু লাহিড়ী গবেষক’ হিসাবে বিশ্ববিদ্যালয়ের সঙ্গে যুক্ত থাকেন। পরে উচ্চতর গবেষণার জন্য লন্ডনে যান। সেখানে ‘ব্রজবুলি’ভাষার উপর গবেষণা করে লন্ডন বিশ্ববিদ্যালয় হতে পিএইচডি ডিগ্রি লাভ করেন।

## কর্মজীবন
দেশে ফিরে তিনি বর্ধমান বিশ্ববিদালয়ের অধ্যাপক নিযুক্ত হন। পরে তিনি বাংলা ভাষা ও সাহিত্যের প্রধান অধ্যাপক হন। এর পূর্বে তিনি লন্ডন বিশ্ববিদ্যালয়ের প্রাচ্যবিদ্যা বিভাগে ছয় বৎসর (১৯৫৪-১৯৬০) অধ্যাপনা করেন। ১৯৬৩ খ্রিস্টাব্দ হতে আমৃত্যু লন্ডনের স্কুল অফ ওরিয়েন্টাল স্টাডিজের অধ্যাপক ছিলেন। ভাষাতত্ত্ব ও বাংলা ভাষা নিয়ে গ্রন্থ রচনা করেন এবং জার্মানী, ফ্রান্স ও অস্ট্রিয়ায় বক্তৃতা করেন। ১৯৫৪ খ্রস্টাব্দে প্রকাশিত সমালোচনা গ্রন্থ *আধুনিক বাংলা কাব্য* ছাত্রমহলে বেশ সমাদৃত হয়। তিনি *ব্রাহ্মণ-রোমান ক্যাথলিক সংবাদ* গ্রন্থের রচয়িতা দোম আন্তোনিও দে রোজারিও-এর জীবনী নিয়ে ১৯৮৪ খ্রিস্টাব্দে রচনা করেন গ্রন্থ- *ইতিহাসে উপেক্ষিত*। পর্তুগালের লিসবনে গিয়ে দোম আন্তোনিওর রচনাদি আবিষ্কার করেন। এছাড়াও সংস্কৃত ভাষাতে প্রাচীনকালে যে দলিলপত্র লেখা হত তার প্রমাণ তিনি বৃন্দাবনের রাধাদামোদর মন্দির থেকে সংগ্রহ করেন।

## গ্রন্থসমূহ
ড. তারাপদ মুখোপাধ্যায় রচিত ও সম্পাদিত গ্রন্থগুলি হল-
;রচিত গ্রন্থ-
* *দ্য ওল্ড বেঙ্গলি ল্যাঙ্গুয়েজ অ্যান্ড টেক্সট* (১৯৬৩) কলকাতা বিশ্ববিদ্যালয়
* *চর্যাগীতি* (১৯৬৫) বিশ্বভারতী বিশ্ববিদ্যালয়
* *দ্য সং অফ দি রোড* ( পথের পাঁচালি’র অনুবাদ, ক্লার্ক সাহেবের সঙ্গে যৌথভাবে)
;সম্পাদিত গ্রন্থ-
* *বাংলাভাষার ব্যাকরণ*
* *গোপিকাচন্দ্র নাটক*
* *শ্রীকৃষ্ণ কীর্তন* (১৯৭১) মিত্র ও ঘোষ, কলকাতা
; অপ্রকাশিত গবেষণা গ্রন্থ-
* *ব্রজবুলি ল্যাংগুয়েজ অ্যান্ড লিটারেচার*

রবীন্দ্রসংগীতের সমৃদ্ধ সংগ্রহ ছিল সঙ্গীত অনুরাগী অধ্যাপক তারাপদ মুখোপাধ্যায়ের। এছাড়াও তার সংগ্রহে ছিল অপরাধজগতের শব্দাবলির মূল্যবান সংগ্রহ।

## জীবনাবসান
তারাপদ মুখোপাধ্যায় ১৯৯০ খ্রিস্টাব্দের ৭ জুলাই লন্ডনে প্রয়াত হন। 

তারাপদ মুখোপাধ্যায়ের মৃত্যুর পর তার অপ্রকাশিত গবেষণাপত্র ও বৃন্দাবন হতে সংগৃহীত তথ্যনির্ভর অপ্রকাশিত রচনা নিয়ে ২০২১ খ্রিস্টাব্দে ইরফান হাবিব তারাপদ মুখোপাধ্যায়ের সঙ্গে যৌথভাবে প্রকাশ করেন-*ব্রজ ভূম ইন মুঘল টাইমস্:দ্য স্টেট,পেজ্যান্টাস্ অ্যান্ড গোসাইনস্* শীর্ষক গ্রন্থ। ISBN978-93-8589-023-9

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:তেরখাদা উপজেলার ব্যক্তি
বিষয়শ্রেণী:বাঙালি লেখক
বিষয়শ্রেণী:ভারতীয় ভারততত্ত্ববিদ
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বর্ধমান বিশ্ববিদ্যালয়ের শিক্ষক
বিষয়শ্রেণী:খুলনা জেলার লেখক
বিষয়শ্রেণী:খুলনা বিভাগের শিক্ষায়তনিক
গোপাল

**গোপাল** বা **দ্বাদশ গোপাল** ষোড়শ শতাব্দীর ভারতীয় ধর্মপ্রচারকদের একটি দল যারা সারা বাংলায় গৌড়ীয় বৈষ্ণবধর্ম ছড়িয়ে দেওয়ার কৃতিত্ব বহন করে। তারা গৌড়ীয়-বৈষ্ণব সাধক নিত্যানন্দের ( – ) প্রধান শিষ্য ছিলেন। নিত্যানন্দকে কৃষ্ণের ভাই বলরামের অবতার মনে করা হয়।

## দ্বাদশ গোপাল

কবি কর্ণপুরের *গৌর গণোদ্দেশ দীপিকা দ্বাদশ গোপালের* তালিকা করেছেন: অভিরাম (বা রামদাস অভিরাম), উদ্ধারণ দত্ত, কমলাকর পিপলাই, কালাকৃষ্ণ-দাস, গৌরীদাস পণ্ডিত, পরমেশ্বরী দ্বাস, ধনঞ্জয় পণ্ডিত,  পুরুষোত্তম দত্ত (বা নাগর-পুরুষোত্তম), পুরুষোত্তম- দাস, মহেশ-পণ্ডিত, কলাবেচা শ্রীধর এবং সুন্দরানন্দ-ঠাকুর। অন্যান্য সূত্রে, ত্রয়োদশতম হলায়ুধ-ঠাকুরের নাম যোগ করা হয়েছে।

আরও সুপরিচিত গোপালগণ (উদাহরণস্বরূপ, অভিরাম, গৌরীদাস, কমলাকর পিপলা, পুরুষোত্তম-দাস এবং উদ্ধারণ দত্ত) "শক্তির স্বাধীন কেন্দ্র" প্রতিষ্ঠা করেছিলেন যা *শ্রীপাট* নামে পরিচিত। গোপালগণ ছিলেন গৌড়ীয় বৈষ্ণবধর্মের "প্রথম সংগঠিত দল এবং *নাম - [[ধর্ম (ভারতীয় দর্শন)|ধর্ম]]* [ঈশ্বরের (কৃষ্ণ) নামের ধর্মতত্ত্ব ] প্রচারের উদ্দেশ্যে সরাসরি শ্রী চৈতন্য কর্তৃক নিযুক্ত।" তাদের নিজস্ব এলাকায় চৈতন্য বৈষ্ণব মতবাদ প্রচার করা এবং দান সংগ্রহ করার অধিকার ছিল তাদের *শ্রীপাটের*  জন্য, যা তাদের দ্বারা ধীরে ধীরে বৈষ্ণব ধর্মের কেন্দ্র বা পবিত্র স্থানে পরিণত হয়েছিল।

দ্বাদশ প্রধান গোপালের মধ্যে তিন জন ছিলেন নিম্ন (শূদ্র) বর্ণের।

## পৌরাণিক ''গোপাল'' এর সাথে সম্পর্ক

নিত্যানন্দের মতো ১৬ শতাব্দীর গোপালগণ "পৌরাণিক বৃন্দাবনে" কৃষ্ণের *[[লীলা (হিন্দুধর্ম)|লীলা]]* এর সাথে যুক্ত ছিলেন, – বিশেষ করে গোপালকদের দলটি (*গোপাল*) "পূর্বে কৃষ্ণ এবং বলরামের কার্যকলাপে আকৃষ্ট হয়েছিল।"  "তাদের ব্যক্তিগত ধার্মিকতা" এবং ভক্তিতে, বৃন্দাবন *লীলা*-তে গোপালদের "কৃষ্ণ ও বলরামের পুরুষ গোপাল সখাদের মতো" আচরণ প্রকাশ করা হয়। 

'গৌর গণোদ্দেশ দীপিকা'-তে  দ্বাদশ গোপালের আধ্যাত্মিক পরিচয় দেওয়া হয়েছে। তারা হলেন: শ্রীদাম (অভিরাম), সুদাম (সুন্দরানন্দ), বসুদাম (ধনঞ্জয়), সুবল (গৌরীদাস), মহাবল (কমলাকর পিপলাই), সুবাহু (উদ্ধারণ দত্ত), মহাবাহু (মহেশ), স্তোককৃষ্ণ (পুরুষোত্তম-দাস), দাম (পুরুষোত্তম দত্ত), লবঙ্গ (কালাকৃষ্ণ-দাস), অর্জুন (পরমেশ্বরী দাস), মধুমঙ্গল (কলাবেচা শ্রীধর)। 

## উপ-গোপাল

নিত্যানন্দের দ্বাদশ বয়ঃকনিষ্ঠ সহযোগীদের একটি পৃথক দলকে বলা হয় **উপ-গোপাল** ( 'কনিষ্ঠ গোপাল')। উপ-গোপাল সম্ভবত ১৬ শতকের শেষের দিকে প্রাতিষ্ঠানিক রূপ লাভ করেছিল  গোপালের আসনে নতুন দাবিদারদের সংখ্যা বৃদ্ধির প্রতিক্রিয়ায়। 

## আরও দেখুন

*নিত্যানন্দ
*গোপাল-কৃষ্ণ
*গৌড়ীয় বৈষ্ণববাদ

## তথ্যসূত্র

বিষয়শ্রেণী:গৌড়ীয় বৈষ্ণববাদ
বিষয়শ্রেণী:গৌড়ীয় বৈষ্ণব গুরু
বিষয়শ্রেণী:কৃষ্ণ ভক্ত
বিষয়শ্রেণী:ভারতীয় বৈষ্ণব
বিষয়শ্রেণী:ভক্তি আন্দোলন
মোঃ মাহবুব-উল আলম

**মোঃ মাহবুব-উল আলম** বাংলাদেশ সেনাবাহিনীর একজন মেজর জেনারেল এবং বাংলাদেশ ইউনিভার্সিটি অফ প্রফেশনালের বর্তমান উপাচার্য। বিইউপিতে যোগদানের আগে তিনি আদমজী ক্যান্টনমেন্ট কলেজের অধ্যক্ষ হিসেবে দায়িত্ব পালন করেন। এর আগে তিনি বাংলাদেশ বর্ডার গার্ডের এডিজি হিসেবে দায়িত্ব পালন করেছেন।

## প্রাথমিক জীবন এবং শিক্ষা
আলম বাংলাদেশ ইউনিভার্সিটি অব প্রফেশনাল থেকে স্ট্র্যাটেজি অ্যান্ড ডেভেলপমেন্ট স্টাডিজে এমফিল ডিগ্রি এবং সিকিউরিটি অ্যান্ড স্ট্র্যাটেজিক স্টাডিজে পিএইচডি ডিগ্রি অর্জন করেছেন। জাতীয় বিশ্ববিদ্যালয় থেকে ডিফেন্স স্টাডিজে দ্বিতীয় মাস্টার্স করেছেন। তিনি ন্যাশনাল ডিফেন্স কলেজ থেকে ন্যাশনাল ডিফেন্স কোর্স এবং আর্মড ফোর্সেস ওয়ার কোর্স সফলভাবে সম্পন্ন করেন।

## কর্মজীবন
আলম ২১ ডিসেম্বর ১৯৯০ সালে বাংলাদেশ সেনাবাহিনীর পদাতিক কোরে কমিশন লাভ করেন। তিনি তুরস্কে লজিস্টিক ওরিয়েন্টেশন এবং চীনে ব্রিগেড কমান্ডার কোর্সে প্রশিক্ষণ নিয়েছেন। তিনি আর্মি গলফ ক্লাবের প্রতিষ্ঠাতা সদস্য ছিলেন।

আলম অতিরিক্ত মহাপরিচালক হিসেবে বর্ডার গার্ড বাংলাদেশে দায়িত্ব পালন করেন। একই সময়ে, তিনি ব্রিগেডিয়ার জেনারেল এবং কর্নেল থাকাকালীন ন্যাশনাল ডিফেন্স কলেজে পরিচালক ছিলেন। তিনি সেনা সদর দপ্তরে জেনারেল স্টাফ অফিসার হিসেবেও দায়িত্ব পালন করেন। একটি পদাতিক ব্যাটালিয়নের সিও হিসেবে তিনি "অপারেশন পূর্ব প্রাচীর" এর নেতৃত্ব দেন।

আলম বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় বোর্ড অব ট্রাস্টিজ। তিনি ন্যাশনাল ডিফেন্স কলেজের গভর্নিং বডির সদস্য। তিনি বাংলাদেশ ইউনিভার্সিটি অব প্রফেশনালের উপাচার্য নিযুক্ত হন। তিনি ফলাফল ভিত্তিক শিক্ষার উপর দৃষ্টি নিবদ্ধ করে বাংলাদেশ ইউনিভার্সিটি অফ প্রফেশনালের উন্নয়নের পরিকল্পনা করেছিলেন।

## তথ্যসূত্র

বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
অ্যা

**অ্যা** বাংলা লিপিতে ব্যবহৃত একটি ধ্বনিচিহ্ন। বাংলা বর্ণমালায় স্থান না পেলেও বিভিন্ন শব্দে প্রায়-বিবৃত সম্মুখ অকুঞ্চিত স্বরধ্বনিকে বোঝানোর জন্য এটি ব্যবহৃত হয়, যার মধ্যে তৎসম, তদ্ভব, দেশি ও বিদেশি শব্দ অন্তর্গত।

## উদাহরণ

* অ্যাকাউন্ট
* অ্যাসিড
* ঠ্যাং
* ব্যাঙ
* ল্যাঠা
* শ্যাম

বিষয়শ্রেণী:বাংলা স্বরবর্ণ
সেইচি তোবাতা

**সেইচি তোবাতা** (東畑 精一, তোবাতা সেইচি, ২ ফেব্রুয়ারী ১৮৯৯ - ৬ মে ১৯৮৩) ছিলেন একজন জাপানি কৃষি অধ্যাপক এবং কৃষি অর্থনীতিবিদ। জাপানি কৃষির আধুনিকীকরণে তার অবদানের কথা মনে রেখে ১৯৬৮ সালে জনসেবার জন্য তাকে রামোন ম্যাগসেসে পুরস্কারে সম্মানিত করা হয়। এছাড়াও তিনি গ্র্যান্ড কর্ডন অফ দ্য অর্ডার অফ দ্য রাইজিং সান (১৯৭৫) এবং অর্ডার অফ কালচার (১৯৮০) পুরস্কার পেয়েছিলেন।

দ্বিতীয় বিশ্বযুদ্ধের শেষ অবধি, তিনি মূলত শিক্ষা ক্ষেত্রে সক্রিয় ছিলেন। কৃষি বিষয় নিয়ে লেখালেখি করেন, যেমন *জাপানিজ কৃষির উন্নয়ন প্রক্রিয়া*, যা শুম্পেটারের উদ্ভাবন তত্ত্ব এবং উদ্যোক্তা তত্ত্বের উপর ভিত্তি করে জাপানি পুঁজিবাদ এবং কৃষি সমস্যাগুলিকে অনন্যভাবে ব্যাখ্যা করে। যুদ্ধের সময় তিনি অনেক গবেষণা প্রতিষ্ঠান এবং নীতি-সম্পর্কিত কমিটিতে গুরুত্বপূর্ণ পদে ছিলেন।  গুরুত্বপূর্ণ পদগুলির মধ্যে রয়েছে কৃষি ও বনবিদ্যা মন্ত্রনালয়ের কৃষি গবেষণা ইনস্টিটিউটের পরিচালক, ইনস্টিটিউট অফ ডেভেলপিং ইকোনমিসের পরিচালক এবং ট্যাক্সেশন রিসার্চ কমিটির চেয়ারম্যান।। যুদ্ধোত্তর জাপানি সমাজে তিনি নানাভাবে দুর্দান্ত প্রভাব ফেলেছিলেন।

## তথ্যসূত্র

বিষয়শ্রেণী:১৮৯৯-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:জাপানি বিজ্ঞানী
বিষয়শ্রেণী:রামোন ম্যাগসেসে পুরস্কার বিজয়ী
ইচ্ছাশক্তি

**ইচ্ছাশক্তি** () হল সংস্কৃত পরিভাষা যা স্বাধীন ইচ্ছা, ইচ্ছা, সৃজনশীল ইচ্ছাকে অনুবাদ করে। এটি শক্তির নীতি, ঐশ্বরিক নারী শক্তির ধারণার মধ্যে প্রকাশের প্রতি প্ররোচনা হিসেবে কাজ করে। কর্মশক্তি ও জ্ঞানশক্তির সাথে, এটিকে হিন্দুধর্মে শক্তির তিনটি দিক গঠন করার জন্য বর্ণনা করা হয়েছে, যাকে তন্ত্রে মহাবিশ্বের বিবর্তনের জন্য দায়ী বলে মনে করা হয়। শৈবধর্মে, ইচ্ছশক্তি শিবের  পাঁচটি শক্তির একটির প্রতিনিধিত্ব করে, অন্যগুলো  আদিশক্তি, পরমশক্তি, কর্মশক্তি ও জ্ঞানশক্তি।

## বিবরণ
অনেক হিন্দু দেবীকে দেব এর শক্তি হিসেবে বর্ণনা করা হয়েছে, কখনও কখনও কর্মশক্তি হিসেবে, যেমন বিষ্ণুর জন্য লক্ষ্মী, বা ইচ্ছাশক্তি হিসেবে, যেমন শিবের জন্য পার্বতীকে নির্দিষ্ট করা হয়েছে। আবার একজন দেব এর জন্য একাধিক ঐশ্বরিক ও পার্থিব সঙ্গীকে কর্মশক্তি ও  ইচ্ছাশক্তি হিসাবে নির্দিষ্ট করা হয়, যেমন কৃষ্ণের জন্য রুক্মিণী ও রাধা, এবং মুরুগানের জন্য দেবসেনা ও বল্লী।

সীতা উপনিষদে, লক্ষ্মীর তিনটি রূপ, যাকে শ্রী, ভূমী ও নীলা বলে বর্ণনা করা হয়েছে, তাকে ইচ্ছশক্তির তিনটি রূপ বলে বর্ণনা করা হয়েছে, পৃথিবীর সুরক্ষার জন্য অনুমান করা হয়েছে এবং যথাক্রমে শুভ, পবিত্রতা এবং সূর্য, চন্দ্র ও অগ্নির প্রতিনিধিত্ব করেছে।

যোগ দর্শনে, ইদনাদী (ইচ্ছাশক্তি) এবং পিঙ্গলনাদী (কর্মশক্তি) যখন সুষুম্নানাদী (জ্ঞানশক্তি)-এ শক্তি প্রবাহিত হতে দেয়।

## তথ্যসূত্র

উপচায়স্থান

বিষয়শ্রেণী:হিন্দু দার্শনিক ধারণা
বিষয়শ্রেণী:শাক্তধর্ম
বিষয়শ্রেণী:যোগশাস্ত্রের ধারণা
বিষয়শ্রেণী:সংস্কৃত শব্দ ও বাক্যাংশ
চণ্ডীদাস (চলচ্চিত্র)

***চণ্ডীদাস*** একটি ১৯৩৪ সালের হিন্দি সামাজিক নাট্য চলচ্চিত্র, যা পরিচালনা করেন নিতিন বোস । ছবিটি নিউ থিয়েটার্স ক্যালকাটা দ্বারা প্রযোজিত হয়েছিল এবং এটি তাদের প্রথম বড় সাফল্য। এটি ছিল দেবকী বোস পরিচালিত একই নামের ১৯৩২ সালের বাংলা চলচ্চিত্রের পুনর্নির্মাণ। এই ১৯৩৪ সালের হিন্দি সংস্করণে অভিনয় করেছেন কেএল সায়গল, উমা শশী, পাহাড়ি সান্যাল, নবাব এবং এইচ. সিদ্দিকী। আগা হাশার কাশ্মীরির কথায় সংগীত পরিচালনা করেছেন আরসি বোরাল । ছবিটির ক্রেডিট রোলে বলা হয়েছে যে ছবিটি "কবি চন্ডীদাসের জীবনের সমস্যার উপর ভিত্তি করে - একটি সমস্যা ভারত সমাধান করতে পারেনি", যা ভারতে বর্ণ বিভেদকে জড়িত করে। গল্পটি ১৫ শতকের কবি-সন্ত চণ্ডীদাসকে ঘিরে আবর্তিত হয়েছে যিনি জাতপাত, অস্পৃশ্যতা এবং সমাজের ভণ্ডামীর বিরুদ্ধে গভীর গোঁড়ামির বিরুদ্ধে কাজ করেন।
## অভিনয়শিল্পী

* চণ্ডীদাসের চরিত্রে কে এল সায়গল
* রামি চরিত্রে উমাশশী
* বৈজু চরিত্রে পাহাড়ী সান্যাল
* গোপীনাথের চরিত্রে নবাব
* আচার্যের ভূমিকায় এম. আনসারী
* সরজু চরিত্রে এইচ. সিদ্দিকী
* আনোয়ারীবাই
* কুসুম চরিত্রে পার্বতী

## সঙ্গীত
কেএল সায়গল, পাহাড়ি সান্যাল এবং উমা শশীর গাওয়া গানগুলির সঙ্গীত পরিচালক ছিলেন আরসি বোরাল এবং গানের কথা লিখেছেন আগা হাশার কাহমিরি। এই চলচ্চিত্রের জন্য প্রথমবারের মতো একটি "পূর্ণাঙ্গ অর্কেস্ট্রা" ব্যবহার করার চেষ্টা করা হয়েছিল। কেএল সায়গল এবং উমা শশীর গাওয়া স্মরণীয় গান, "প্রেম নগর মে বানাউঙ্গি ঘর মে" অত্যন্ত জনপ্রিয় হয়ে ওঠে এবং "কেএল সায়গল দেশব্যাপী খ্যাতি অর্জন করে"।

### গান

## তথ্যসূত্র

## বহিঃসংযোগ
* 
* ইউটিউবে সম্পূর্ণ সিনেমা

বিষয়শ্রেণী:১৯৩০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
মোহাম্মদ শওকত আলী চৌধুরী

**মোহাম্মদ শওকত আলী চৌধুরী** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

## জীবনের প্রথমার্ধ
চৌধুরী ১৯৬২ সালের ৬ অক্টোবর জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর করেছেন।

## কর্মজীবন
চৌধুরী ১৯৮৬ সালে জেলা আদালতে আইনজীবী হন। ১৫ ফেব্রুয়ারি ১৯৮৮ তারিখে, তিনি বাংলাদেশ সিভিল সার্ভিসের বিচার বিভাগীয় শাখায় যোগদান করেন।

চৌধুরীকে ১২ অক্টোবর ২০১২ তারিখে জেলা ও দায়রা জজ পদে পদোন্নতি দেওয়া হয়।

২০২০ সালের ডিসেম্বরে, ঢাকা জেলা ও দায়রা জজ চৌধুরী ফেসবুকের একটি আবেদনের পরিপ্রেক্ষিতে এসকে শামসুল ইসলামের মালিকানাধীন একটি বাংলাদেশী কোম্পানি A-1 সফটওয়্যার লিমিটেডের facebook.com.bd ব্যবহারে নিষেধাজ্ঞার আদেশ দেন।

৩১ জুলাই ২০২১ সালে, চৌধুরী হাইকোর্ট বিভাগের অতিরিক্ত বিচারপতি নিযুক্ত হন। সাবেক রাষ্ট্রপতি শেখ মুজিবুর রহমানের সমাধিতে শ্রদ্ধা জানাতে তিনি এবং আরও দশজন নবনিযুক্ত বিচারক টুঙ্গিপাড়ায় যান।

২০২৩ সালের মে মাসে চৌধুরী এবং বিচারপতি কে এম কামরুল কাদের লেজিসলেটিভ এবং সংসদীয় বিষয়ক বিভাগকে ব্যাখ্যা করতে বলেছিলেন যে কেন বাংলাদেশ একটি স্বাধীন দেশ হওয়া সত্ত্বেও আইনগুলিতে এখনও পাকিস্তান এবং পূর্ব পাকিস্তান লেখা আছে। চৌধুরী ও বিচারপতি কে এম কামরুল কাদের নারায়ণগঞ্জ জেলা প্রশাসককে আদালতের রায়ে অবৈধ ইটভাটা ভাঙতে না পারায় তলব করেন। চৌধুরী ও বিচারপতি কে এম কামরুল কাদের প্রধানমন্ত্রী শেখ হাসিনাকে হত্যার হুমকি দেওয়ার অভিযোগে বাংলাদেশ জাতীয়তাবাদী দলের রাজনীতিবিদ আবু সাঈদ চাঁদের বিরুদ্ধে বিভিন্ন জেলায় দায়ের করা ১৬টি মামলার সবকটিই রাজশাহীর একক আদালতে শুনানির নির্দেশ দেন।

## তথ্যসূত্র

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
এক ওঙ্কার

[থাম্ব|''Ik Onkār'', a Sikh symbol (encoded as a single character in [Unicode at U+0A74, )]]

, অন্য বানানে  বা ***এক ওংকার*** (গুরুমুখী: , বা, ; ; আক্ষরিক অনুবাদ : "এক *[[ওম]]*, একমাত্র ঈশ্বর, বা একমাত্র স্রষ্টা" হিসাবে ব্যাখ্যা করা হয়েছে) হলো শিখধর্মের একটি বাক্যাংশ, যা এক সর্বোচ্চ প্রকৃতিকে নির্দেশ করে। এটি শিখ ধর্মীয় দর্শনের কেন্দ্রীয় নীতি।

 হলও মূল মন্ত্রের প্রথম শব্দ এবং শিখের পবিত্র ধর্মগ্রন্থ গুরু গ্রন্থ সাহিবের শুরুর শব্দ। প্রথম চিহ্ন "এক" আসলে কোন শব্দ নয়, *১* নম্বরের জন্য ব্যবহৃত পাঞ্জাবি ভাষার প্রতীক।

 ()-কে ব্যাখ্যা করা হয়েছে "এক এবং একমাত্র, যাকে অন্য কারো সাথে তুলনা বা বৈপরীত্য করা যায় না," "অপ্রকাশিত, শক্তিভূ প্রভু, পবিত্র শব্দ, ঈশ্বরের আদি প্রকাশ যার দ্বারা এবং যাতে সকলেই বাঁচে, চলাফেরা করে এবং তাদের সত্ত্বা আছে এবং যার দ্বারা সকলেই পরম ঈশ্বর, পরম বাস্তবতায় ফিরে যাওয়ার পথ খুঁজে পায়।"

গুরুমুখী লিপিতে এক ওঙ্কারের একটি স্বতন্ত্র বানান রয়েছে এবং শব্দগুচ্ছটি অনেক শিখ ধর্মীয় গ্রন্থে পাওয়া যায় এবং গুরুদ্বারের মতো উপাসনালয়ে খোদাই করা আছে।

## মূল মন্ত্রে
[থাম্ব|ডান|250px|[গুরু হর রাই কর্তৃক লিখিত মূল মন্ত্র; এক ওঙ্কার-কে সর্বোপরে দেখাচ্ছে।]]

 হলও মূল মন্ত্রের প্রারম্ভিক বাক্যাংশ, গুরু গ্রন্থ সাহিবে প্রারম্ভিক বাক্যাংশ হিসাবে উপস্থিত এবং গুরু নানকের প্রথম রচনা এবং গুরু অঙ্গদের সর্বশেষ শ্লোক। উপরন্তু, মূল মন্ত্রটি জপজি সাহিবের শুরুতেও রয়েছে, তারপরে রয়েছে ৩৮টি স্তোত্র এবং সবশেষে রয়েছে গুরু অঙ্গদের একটি চূড়ান্ত শ্লোক।

## আরও দেখুন
* তাওহীদ
* ওয়াহেগুরু
* ওম

## তথ্যসূত্র

## বহিঃসংযোগ

* Discussion On Ek Onkar Translation
* Fast facts on sikhism and Ik Onkar
* Religious Studies Ik Onkar

বিষয়শ্রেণী:শব্দ (ধ্বনি)
বিষয়শ্রেণী:শিখ প্রতীক
বিষয়শ্রেণী:একবচন ঈশ্বর
বিষয়শ্রেণী:শিখধর্মে ঈশ্বরের নাম
বিষয়শ্রেণী:শিখ পরিভাষা
বাংলাদেশ পুলিশে নারী

বাংলাদেশ পুলিশে নারীরা সর্বপ্রথম যোগ দিয়েছিলেন ১৯৭৪ সালে, ১৪ জন নারী এই বছর পুলিশের স্পেশাল ব্রাঞ্চে যোগ দেন, এদের মধ্যে সাতজন ছিলেন সাব ইন্সপেক্টর এবং বাকি সাতজন কনস্টেবল। ১৯৭৬ সাল ছিলো সেই বছর যখন নারীদের পুলিশ ইউনিফর্মে প্রথম দেখতে পাওয়া যায়, এই বছর ১৫ জন নারী ঢাকা মেট্রোপলিটন পুলিশে যোগ দেন, এদের মধ্যে কনস্টেবলও ছিলেন আবার সাব ইন্সপেক্টরও ছিলেন।

১৯৮৬ সালে মাত্র একজন নারী কর্মকর্তা হিসেবে পুলিশে ছিলেন, তিনি ছিলেন ফাতেমা বেগম, ফাতেমা বেগম ৫ম বিসিএস ব্যাচের মাধ্যমে বাংলাদেশ পুলিশে কর্মকর্তা (সহকারী সুপারিন্টেন্ডেন্ট) হিসেবে যোগ দিয়েছিলেন ১৯৮৬ সালেই এবং তিনি ছিলেন বাংলাদেশ পুলিশের প্রথম নারী কর্মকর্তা যিনি জেলা পুলিশ সুপারের দায়িত্ব পেয়েছিলেন, তিনি ঠাকুরগাঁও জেলার পুলিশ সুপার ছিলেন। দুই বছর পর ১৯৮৮ সালে চারজন নারী ৭ম বিসিএস ব্যাচে পুলিশে কর্মকর্তা হিসেবে যোগ দিয়েছিলেন। ১৯৮৯ সাল থেকে ১৯৯৮ সাল পর্যন্ত পুলিশে নারী কর্মকর্তা নিয়োগ বন্ধ ছিলো, ১৯৯৯ সালে ১৮তম বিসিএস ব্যাচে আটজন নারী পুলিশে কর্মকর্তা হিসেবে যোগ দেন।

রৌশন আরা বেগম ছিলেন ফাতেমা বেগমের পরে দ্বিতীয় সর্বোচ্চ পদধারী নারী পুলিশ কর্মকর্তা, রৌশন ১৯৯৮ সালে মুন্সীগঞ্জ জেলার পুলিশ সুপার হিসেবে দায়িত্ব পালন করেছিলেন। ইনি ছিলেন ১৯৮৮ সালে যোগ দেওয়া ৭ম বিসিএস ব্যাচের কর্মকর্তা; তার সর্বশেষ পদ ছিলো অতিরিক্ত পুলিশ মহাপরিদর্শক।

২০০৯ সালে হোসনে আরা বেগমকে ঢাকা ক্যান্টনমেন্ট থানার ওসি (ভারপ্রাপ্ত কর্মকর্তা) হিসেবে নিয়োগ দেওয়া হয়, তিনি ছিলেন বাংলাদেশের পুলিশের প্রথম নারী যিনি কোনো থানার ওসি হিসেবে নিয়োগ পান। 

২০১১ সালের ২১ জুন কেবল নারীদের নিয়ে গঠিত হয় আর্মড পুলিশ ব্যাটালিয়নের একটি আলাদা ইউনিট।

২০১৫ সালে সর্বপ্রথম নারীদেরকে পুলিশ সার্জেন্ট হিসেবে নিয়োগ দেওয়া হয়। ২০১৬ সালের পুলিশ সপ্তাহে একজন নারী কর্মকর্তা পুলিশ কুচকাওয়াজের নেতৃত্ব দিয়েছিলেন তিনি ছিলেন চাঁদপুরের তৎকালীন পুলিশ সুপার শামসুন্নাহার।

বাংলাদেশ পুলিশের নারী সদস্যদের জন্য 'পুলিশ উইমেন অ্যাওয়ার্ড' নামের একটি পুরস্কার আছে। নারী পুলিশ সদস্যরা পুলিশ বিভাগে অনন্য সাধারণ কাজের স্বীকৃতিরূপ এই পুরস্কার প্রাপ্ত হয়ে থাকেন।

নারী পুলিশ সদস্যদের জন্য ২০০৮ সালের ২১ নভেম্বর গড়ে তোলা হয় বাংলাদেশ পুলিশ উইমেন্স নেটওয়ার্ক (বিপিডব্লিউএন)। সংগঠনটি নারী পুলিশের উন্নয়ন নিয়ে কাজ করে।
## তথ্যসূত্র

বিষয়শ্রেণী:বাংলাদেশে নারী
বিষয়শ্রেণী:বাংলাদেশ পুলিশ
একশিলা স্থাপত্য

[থাম্ব|ডান|[পঞ্চরথ, ভারতের তামিলনাড়ু রাজ্যে অবস্থিত ৭ম শতকের শেষভাগে নির্মিত একটি শিলাকর্তিত একশিলা মন্দির]]
**একশিলা স্থাপত্য** বা **একখণ্ডীয় স্থাপত্য** বলতে সেইসব ভবন ও স্থাপনাকে যেগুলিকে একটি মাত্র উপাদান বা তার কোনও খণ্ডকে, বিশেষত কোনও শিলা বা শিলাখণ্ডকে কেটে-কুঁদে, ঢালাই করে বা খনন করে নির্মাণ করা হয়।

একশিলা স্থাপত্যের সবচেয়ে মৌলিক রূপটি হল শিলাকর্তিত ভবন, যেমন ইথিওপিয়াতে জাগওয়ে রাজবংশের আমলে নির্মিত একশিলা গির্জাগুলি কিংবা ভারতের তামিলনাড়ুতে অবস্থিত পঞ্চরথ ভবনসমবায়। এই ভবনগুলিকে কঠিন শিলা কেটে বের করে আনা হয়েছে এবং ভবনগুলি ভিত্তিশিলার সাথে এখনও সংযুক্ত আছে। বেশিরভাগ ক্ষেত্রের চারপাশের অবশিষ্ট শিলা থেকে আঁচ করা যায় যে শিলা কর্তন করা হয়েছে। তবে কিছু কিছু ক্ষেত্রে কোনও ভবনকে মাটির উপরে উদ্গত হওয়া শিলার উদ্ভেদ (outcrop) কেটেও বানানো হতে পারে (যেমন তামিলনাড়ুর তটমন্দির), যেক্ষেত্রে অত্যন্ত সূক্ষ্মভাবে পর্যবেক্ষণের পরেই বোঝা সম্ভব যে ভবনটি একশিলা-জাতীয়।

কোনও ভবনকে নির্দিষ্ট ছাঁচে নির্মাণ উপাদান (যেমন কংক্রিট) ঢেলে একবারে তৈরি করা হলে সেটিকেও সম্প্রসারিত অর্থে একশিলা-জাতীয় বা একখণ্ডীয় বলে চরিত্রায়িত করা হতে পারে। এরকম স্থাপত্যের একটি চরম উদাহরণ হল সেইসব একশিলা গম্বুজ, যেগুলিতে নির্মাণ উপাদানটিকে কোনও কাঠামোর ভেতরের পৃষ্ঠে ছিটিয়ে দিয়ে একটি পাতলা, শক্ত কাঠামো উৎপাদন করা হয়। আর সাধারণ একশিলা গম্বুজের একটি প্রাচীন উদাহরণ হিসেবে ইতালির রাভেন্না শহরে অবস্থিত তেওদোরিকো সমাধিমন্দির উল্লেখ্য, যেটির ছাদ একটিমাত্র শিলাখণ্ড কেটে বানানো হয়েছে।

যখন বৃহৎ একখণ্ড শিলাকে ভূমি থেকে বিচ্ছিন্ন করে কোনও বস্তু নির্মাণে ব্যবহার করা হয়, তখন *একশিলা* ও *[[একশিলা স্তম্ভ]]* পরিভাষাগুলি ব্যবহার করা হয়। এগুলি উৎস শিলার অবস্থান থেকে অনেক দূরে কোথাও পরিবহন করে নিয়ে যাওয়া হতে পারে। যেমন প্রাচীন মিশরের ওবেলিস্ক নামক লম্বা ও সূঁচালো চতুষ্কোণ স্মৃতিস্তম্ভগুলিকে (এক ধরনের একশিলা স্তম্ভ) বিশ্বের বিভিন্ন স্থানে সরিয়ে নেওয়া হয়েছে।

## আরও দেখুন
* ক্যাথেড্রাল ও মহাগির্জাগুলির স্থাপত্য 
* গির্জা স্থাপত্য 
* প্রারম্ভিক খ্রিস্টান শিল্পকলা ও স্থাপত্য 
* অহিংসা মূর্তি, বিশ্বের বৃহত্তম একশিলা ভাস্কর্য। 

## তথ্যসূত্র
* Russell Sturgis, *Sturgis' Illustrated Dictionary of Architecture and Building*

## বহিঃসংযোগ
* 

বিষয়শ্রেণী:একশিলা
চিত্রলৈখিক কলা

**চিত্রলৈখিক কলা** বলতে সেইসব দৃশ্যকলাকে বোঝায়, যেগুলি সাধারণত দ্বি-মাত্রিক মাধ্যমে অর্থাৎ সমতল পৃষ্ঠে কেবলমাত্র একটি রঙে (সাধারণত কালো) আঁকা বা খোদাই করা রেখা বা রেখার হালকা-গাঢ় প্রয়োগের দ্বারা আলোছায়ার ব্যঞ্জনার মাধ্যমে রূপায়িত হয়ে থাকে। চিত্রলৈখিক কলার বেশ কিছু সংজ্ঞা বিদ্যমান। সবচেয়ে ব্যাপক অর্থে সমতল পৃষ্ঠে অঙ্কিত সেইসব চিত্র বা নকশাকে চিত্রলৈখিক কলার অংশ গণ্য করা হয়, যেগুলি ত্রিমাত্রিক নয় ও যেগুলিতে কোনও রঙের ব্যবহার নেই। আবার কোনও কোনও লেখক রেখাচিত্র অঙ্কন বা রেখাঙ্কনকেও চিত্রলৈখিক কলার আওতার বাইরে রাখেন; তাঁদের মতে চিত্রলৈখিক কলা হল কেবলমাত্র ছাপচিত্র মুদ্রণের বিভিন্ন পদ্ধতির সমবেত নাম। এই পদ্ধতিগুলির মধ্যে আছে হালকা ক্ষোদন (এচিং), গভীর ক্ষোদন (এনগ্রভিং), জলীয় আভা (অ্যাকুয়াটিন্ট), অর্ধাভা (মেৎজোটিন্ট),  শুষ্কবিন্দু (ড্রাইপয়েন্ট), প্রস্তরাঙ্কন (লিথোগ্রাফি) বা সমতল লিখন (প্লেনোগ্রাফি), সচ্ছিদ্র-পর্দামুদ্রণ (স্ক্রিন প্রিন্টিং) যার মধ্যে রেশমলিখন (সেরিগ্রাফি) অন্তর্ভুক্ত, ইত্যাদি। মৌলিক ছাপচিত্র (original print) হলে এগুলিকে চারুকলার অংশ হিসেবে ধরা হয়। কিন্তু অন্যদিকে বাণিজ্যিক মুদ্রণশিল্পের সাথে জড়িত বইপত্র ও অন্যান্য যোগাযোগ মাধ্যমে মুদ্রিত চিত্র ও পাঠ্যবস্তুর চিত্রলৈখিক নকশা প্রণয়নের উপরে কাজ করার বাণিজ্যিক কলাকেও চিত্রলৈখিক কলা ডাকা হয়।

এছাড়া চারুলিপি, আলোকচিত্রগ্রহণ, মুদ্রাক্ষরবিদ্যা, বইপত্রের অভ্যন্তরীণ চিত্রালংকরণ, প্রাচীরচিত্র নকশাকরণ (পোস্টার ডিজাইন) ও পরিগণকীয় চিত্রলিখনকেও (কম্পিউটার গ্রাফিকস) চিত্রলৈখিক কলার অন্তর্গত হিসেবে গণ্য করা হয়। অন্দরসজ্জা ও স্থাপত্যের নীলনকশাগুলিকেও বৃহত্তর অর্থে চিত্রলৈখিক কলার অংশ হিসেবে ধরা হতে পারে।

## তথ্যসূত্র

বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:চিত্রলৈখিক নকশা প্রণয়ন
বিষয়শ্রেণী:শিল্পকলা
বিষয়শ্রেণী:দৃশ্যকলা
স্কুল ফ্রেন্ডস (টিভি ধারাবাহিক)

***স্কুল ফ্রেন্ডস***  হল একটি ভারতীয় হিন্দি ভাষার রোমান্স কমেডি টেলিভিশন সিরিজ যা *রাস্ক স্টুডিওস* দ্বারা নির্মিত।  সিরিজটিতে নাভিকা কোটিয়া, আদিত্য গুপ্ত, মানব সোনেজি, আলিশা পারভীন এবং আংশ পান্ডে অভিনয় করেছেন।  এটি অ্যামাজন মিনিটিভিতে ২৩ আগস্ট ২০২৩-এ প্রিমিয়ার হয়েছিল 

## শ্রেষ্ঠাংশে

* স্তুতি চরিত্রে নাভিকা কোটিয়া
* অনির্বাণ চরিত্রে আদিত্য গুপ্ত
* রামন চরিত্রে মানব সোনেজি
* ডিম্পল চরিত্রে আলিশা পারভীন
* মুকুন্দ চরিত্রে আনশ পান্ডে

## উৎপাদন

সিরিজটি অ্যামাজন মিনিটিভির জন্য *রাস্ক স্টুডিওস* দ্বারা ঘোষণা করা হয়েছিল।  নাভিকা কোটিয়া, আদিত্য গুপ্ত, মানব সোনেজি, আলিশা পারভীন এবং  আনশ পান্ডে প্রধান চরিত্রে চুক্তিবদ্ধ হয়েছিলেন। 

## অভ্যর্থনা

## তথ্যসূত্র

## বহিঃসংযোগ

* আমাজন মিনিটিভিতে *[https://www.amazon.in/minitv/tp/7086b5ef-595a-4bbf-911e-1dd299e35512 স্কুল ফ্রেন্ডস]*
* 

বিষয়শ্রেণী:২০২৩-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:২০২০-এর দশকের ভারতীয় টেলিভিশন ধারাবাহিক
বিষয়শ্রেণী:ভারতীয় প্রণয়ধর্মী টেলিভিশন ধারাবাহিক
বিষয়শ্রেণী:হিন্দি ভাষার টেলিভিশন অনুষ্ঠান
টাটিবুনিয়া মাধ্যমিক বিদ্যালয়

**[[টাটিবুনিয়া মাধ্যমিক বিদ্যালয়]]** বাংলাদেশের বাগেরহাট জেলার মোংলা উপজেলার মিঠাখালী ইউনিয়নে অবস্থিত একটি মাধ্যমিক বিদ্যালয়। এটি ১৯২৭ সালে প্রতিষ্ঠিত হয়।

## ইতিহাস
টাটিবুনিয়া মাধ্যমিক বিদ্যালয় ১৯২৭ সালে প্রতিষ্ঠিত হয়। এটি ব্রিটিশ আমলে প্রতিষ্ঠিত দক্ষিণবঙ্গের একটি প্রাচীনতম বিদ্যালয়। বিদ্যালয়ের অবস্থা নাজেহাল হয়ে গেলে ২০০৭ সালের দিকে এটি পূনর্নির্মাণ করা হয়।

## শিক্ষা-কার্যক্রম
বিদ্যালয়টিতে বিজ্ঞানাগার, পাঠাগার ও কমন রুম রয়েছে। এছাড়া, স্কাউট ও সহশিক্ষা কার্যক্রম চালু রয়েছে। এ বিদ্যালয়টি প্রাথমিক বিদ্যালয় সংযুক্ত উচ্চ বিদ্যালয়।

## ভর্তি-প্রক্রিয়া
এখানে প্রথম শ্রেণি হতে নবম শ্রেণি পর্যন্ত ভর্তি নেয়া হয়ে থাকে। নতুন শিক্ষাবর্ষের ৩১ জানুয়ারি পর্যন্ত ভর্তি কার্যক্রম চলমান থাকে।

## আরও দেখুন
* বাংলাদেশের বিদ্যালয়সমূহের তালিকা

## তথ্যসূত্র

## বহিঃসংযোগ
* 

বিষয়শ্রেণী: বাগেরহাট জেলার বিদ্যালয়
বিষয়শ্রেণী:১৯২৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯২৭-এ ব্রিটিশ ভারতে প্রতিষ্ঠিত
বিষয়শ্রেণী:১৯২৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাগেরহাট জেলার শিক্ষাপ্রতিষ্ঠান
ইশতেহার

[থাম্ব| ''[কমিউনিস্ট ইস্তেহার|কমিউনিস্ট ইশতেহারের* প্রচ্ছদ (১৮৪৮), ১৯৬৫ সালে ফ্যাকসিমাইল সংস্করণ থেকে সংগ্রীত]]
*'ইশতেহার*' হলো [[রাজনৈতিক দল]] বা [[সরকার]], [[ব্যক্তি]], গোষ্ঠীর লিখিত ঘোষণাপত্র যেখানে ইস্যুকারীর উদ্দেশ্য বা মতামত লিখিত থাকে।  ইশতেহার সাধারণত পূর্বে প্রকাশিত মতামত বা জনসাধারণের [[সম্মতি]] গ্রহণ করে বা লেখকের বিশ্বাস করা উচিত এমন পরিবর্তনগুলি সম্পাদন করার জন্য প্রেসক্রিপটিভ ধারণাসহ একটি নতুন ধারণা প্রচার করে। এটি প্রায়শই [[রাজনীতি|রাজনৈতিক]], [[সামাজিক আন্দোলন|সামাজিক]] বা শৈল্পিক প্রকৃতির হয়। কখনও কখনও [[বিপ্লব|বিপ্লবী]] হয়, তবে এটি একজন ব্যক্তির জীবনের অবস্থান উপস্থাপন করতে পারে। [[বিশ্বাস|ধর্মীয় বিশ্বাসের]] সাথে সম্পর্কিত ইশতেহারগুলিকে সাধারণত [[বিশ্বাস]] বা বিশ্বাসের স্বীকারোক্তি হিসাবে উল্লেখ করা হয়।

== ব্যুৎপত্তি ==
এটি [[ইতালীয় ভাষা|ইতালীয়]] শব্দ  বা [[লাতিন ভাষা|ল্যাটিন]]  থেকে উদ্ভূত, যার অর্থ স্পষ্ট বা সুস্পষ্ট। [[ইংরেজি ভাষা|ইংরেজিতে]] এর প্রথম নথিভুক্ত ব্যবহার ১৬২০ সাল থেকে শুরু হয়। পাওলো সারপির *হিস্ট্রি অফ দ্য কাউন্সিল অফ ট্রেন্টের* ন্যাথানিয়েল ব্রেন্টের অনুবাদে: " উদ্ধৃতির জন্য তিনি ১০২ পৃষ্ঠার ইশতেহার দ্বারা উত্তর দিয়েছেন"। একইভাবে,"তাঁর ইশতেহারে তারা এতটাই বিস্মিত হয়েছিল যে তারা কখনই এটি ১০৩ পৃষ্ঠায় প্রকাশ করতে পারে নাই”। 

== উদাহরণ ==

* [[কমিউনিস্ট ইস্তেহার|কমিউনিস্ট]] ইশতেহার (১৮৪৮) - [[সাম্যবাদ|সাম্যবাদের]] নীতিগুলিকে রূপরেখা দেয় এবং [[পুঁজিবাদ|পুঁজিবাদের]] উৎখাতের আহ্বান জানায়। এটি প্রকাশের পর থেকে বিতর্কিত। এটি [[সমাজতন্ত্র]] এবং সাম্যবাদের ইতিহাসে একটি বিশাল প্রভাবশালী দলিল। 
* পোর্ট হুরন স্টেটমেন্ট (১৯৬২) - [[বামপন্থী রাজনীতি|বামপন্থী]] [[স্টুডেন্টস ফর এ ডেমোক্রেটিক সোসাইটি]] (এসডিএস) বৃহত্তর [[গণতন্ত্র]], [[ব্যক্তিস্বাধীনতা|ব্যক্তি স্বাধীনতা]] এবং [[সামাজিক ন্যায়বিচার|সামাজিক ন্যায়বিচারের]] আহ্বান জানায় এবং [[মার্কিন যুক্তরাষ্ট্র|মার্কিন যুক্তরাষ্ট্রে]] তরুণ কর্মীদের একটি প্রজন্মকে অনুপ্রাণিত করতে সাহায্য করে। 
* [[থিওডোর জন কাকজিনস্কি]] দ্বারা আনবোম্বার ইশতেহার (১৯৯৫) - মানব-স্কেল ধ্বংস করার জন্য। [[প্রকৃতি|প্রকৃতিকে]] ধ্বংস করে, [[ব্যক্তিস্বাধীনতা|ব্যক্তি স্বাধীনতাকে]] দমন করার জন্য [[প্রযুক্তি|প্রযুক্তিকে]] দায়ী করে এবং [[আধুনিকত্ব|আধুনিক]] প্রযুক্তিগত [[অর্থনীতি|অর্থনীতিকে]] উৎখাত করার আহ্বান জানায়।<sup class="noprint Inline-Template Template-Fact" style="white-space:nowrap;">&#x5B; *<span title="This claim needs references to reliable sources. (September 2023)">তথ্যসূত্র প্রয়োজন</span>'' &#x5D;

## আরও দেখুন

* শিল্প ইশতেহার
* নির্বাচনী ইশতেহার
* সরকারি প্ল্যাটফর্ম
* পার্টি লাইন (রাজনীতি)
* পার্টি প্ল্যাটফর্ম

## বহিঃসংযোগ
* 
* ব্রিটিশ রাজনৈতিক দলের ম্যানিফেস্টো আর্কাইভ, ১৯০০–বর্তমান Labour, Conservative, Liberal/SDP/Liberal Democrat

## তথ্যসূত্র


বিষয়শ্রেণী:রাজনীতি সম্পর্কে কেতাবি কাজ
বিষয়শ্রেণী:নির্বাচনী প্রচারণা
নির্বাচনি ইশতাহার

**নির্বাচনী প্রতিশ্রুতি** বা **প্রচারাভিযানের প্রতিশ্রুতি** হলো একটি প্রতিশ্রুতি বা গ্যারান্টি যা একজন প্রার্থী বা রাজনৈতিক দলের দ্বারা জনসাধারণের কাছে দেওয়া হয় এবং নির্বাচনে জয়ী হওয়ার চেষ্টা করা হয়।

পশ্চিমা বিশ্ব জুড়ে, রাজনৈতিক দলগুলি তাদের নির্বাচনী প্রতিশ্রুতি পূরণ করার খুব বেশি সম্ভাবনা থাকে না।  মার্কিন যুক্তরাষ্ট্রে, প্ল্যাটফর্মের অবস্থানগুলি মার্কিন দলগুলি যে নীতিগুলি প্রণয়ন করে সে সম্পর্কে ইশতেহারে গুরুত্বপূর্ণ সূত্র দেয়। গত ৩০ বছরে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সারিবদ্ধভাবে ভোট দিয়েছে। 

## প্রতিশ্রুতি পূরণ
*আমেরিকান জার্নাল অফ পলিটিক্যাল সায়েন্সে* ২০১৭ সালের একটি গবেষণায় দেখা গেছে যে ১২টি দেশে (অস্ট্রিয়া, বুলগেরিয়া, কানাডা, জার্মানি, আয়ারল্যান্ড, ইতালি, নেদারল্যান্ডস, পর্তুগাল, স্পেন, সুইডেন, যুক্তরাজ্য এবং মার্কিন যুক্তরাষ্ট্র) রাজনৈতিক দলগুলি ভোটারদের কাছে তাদের প্রতিশ্রুতি যথেষ্ট পরিমাণে পূরণ করেছে: 

মার্কিন যুক্তরাষ্ট্রের অন্যান্য গবেষণায় দেখা গেছে যে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সঙ্গতি রেখে ভোট দিয়েছে। 

## আরও দেখুন

* শাসিতদের সম্মতি
* ঘোষণাপত্র
* সামাজিক চুক্তি

## তথ্যসূত্র

বিষয়শ্রেণী:সামাজিক নীতিশাস্ত্র
গুরু অমর দাশ

**গুরু অমর দাশ** (গুরুমুখী: ਗੁਰੂ ਅਮਰ ਦਾਸ, প্রতিবর্ণীকরণ: ; ৫ মে ১৪৭৯ – ১ সেপ্টেম্বর ১৫৭৪), কখনও কখনও **গুরু অমরদাশ** নামেও বানান করা হয়, হলেন শিখধর্মের দশ গুরুর তৃতীয় গুরু যিনি ১৫৫২ সালের ২৬ মার্চ ৭৩ বছর বয়সে  শিখ গুরু হন।

শিখ (সংস্কৃতি : শিষ্য) হওয়ার পূর্বে তিনি তার ভাতিজার স্ত্রী বিবি আমরোর মুখে গুরু নানক রচিত একটি স্তোত্র পাঠ শুনে গভীরভাবে এতে প্রবেশ করেন। আমরো ছিলেন শিখদের তৎকালীন গুরু এবং শিখদের দ্বিতীয় গুরু গুরু অঙ্গদের কন্যা। অমর দাশ আমরোকে তার পিতার সাথে তার পরিচয় করিয়ে দিতে পীড়াপীড়ি করেন এবং ১৫৩৯ সালে অমর দাশ তার ষাট বছর বয়সে ১৫৩৯ সালে গুরু অঙ্গদের  সাাথে প্রথমবারের মতো সাক্ষাৎ করে নিজেকে গুরুর নিকট সমর্পণ করার মাধ্যমে একজন শিখ হয়ে ওঠেন। ১৫৫২ সালে গুরু অঙ্গদের মৃত্যুর পূর্বে তিনি তাকে শিখধর্মের তৃতীয় গুরু হিসাবে উত্তরাধিকারী মনোনীত করে যান।

গুরু অমর দাশ গুরুদের শিক্ষাদানের পদ্ধতি আবিষ্কার করার ক্ষেত্রে একজন গুরুত্বপূর্ণ ব্যক্তিত্ত্ব যিনি প্রশিক্ষিত স্বেচ্ছাসেবী মনোনয়নের মাধ্যমে মঞ্জি ব্যবস্থার প্রবর্তন করেন যেটি কালক্রমে প্রসারিত হয়ে সমকালীন সমাজেও প্রচলিত রয়েছে। তিনি একটি পুথিঁতে স্তোত্র রচনা এবং পরিমার্জন করে আদি গ্রন্থ সৃষ্টিতে ভূমিকা রাখেন।

অমর দাশ শিখদের গুরু হিসেবে তার ৯৫ বছর বয়স পর্যন্ত দায়িত্ব পালন করেন এবং এরপর তার জামাতা ভাই জেতাকে, পরবর্তীকালে যিনি গুরু রাম দাশ নামে পরিচিত লাভ করেন, তার উত্তরাধিকারী হিসাবে মনোনয়ন দেন।

## প্রাথমিক জীবন
### পারিবারিক পরিচিতি
অমর দাশ ১৪৭৯ সালের ৫ মে তারিখে তৎকালীন ভারতের পাঞ্জাবের (বর্তমান অমৃতসর জেলা) বাসারকি গ্রামে জন্মগ্রহণ করেন। তার পিতার নাম তেজ বান বল্ল এবং মাতার নাম ভক্ত কাউর (সুলক্ষ্মীনী, লক্ষ্মী দেবী বা রূপ কাউর নামেও পরিচিত)। তার দাদার নাম হরি দাশ। তার পরিবার ক্ষত্রিয় জাতিগোষ্ঠীর বল্ল গোত্রের। অমর দাশ ছিলেন চার পুত্রের মধ্যে জেষ্ঠ্য। তিনি কৃষি এবং বাণিজ্য কর্মকাণ্ডে জড়িত ছিলেন।

## তথ্যসূত্র

## বহিঃসংযোগ

বিষয়শ্রেণী:শিখ গুরু
লুকাস তুসার

**লুকাস সাইমন পিয়ের তুসার** (; জন্ম: ২৯ এপ্রিল ১৯৯৭; **লুকাস তুসার** নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৫ সালে, তুসার ফ্রান্স অনূর্ধ্ব-১৯ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
লুকাস সাইমন পিয়ের তুসার ১৯৯৭ সালের ২৯শে এপ্রিল তারিখে ফ্রান্সের আরাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তুসার ফ্রান্স অনূর্ধ্ব-১৯, ফ্রান্স অনূর্ধ্ব-২০, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি প্রায় ৬ বছরে ৫৬ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ভালঁসিয়েন ফুটবল ক্লাবের খেলোয়াড়
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:হের্টা বিএসসির খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের অলিম্পিক ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:স্তাদ ব্রেস্তোয়া ২৯-এর খেলোয়াড়
পার্টি লাইন (রাজনীতি)

রাজনীতিতে, " **দ্যা লাইন** ", " **পার্টি লাইন** ", বা " **দ্যা লাইন টু টেক** " হলো একটি রাজনৈতিক দল বা সামাজিক আন্দোলনের ক্যানন এজেন্ডা।, সেইসাথে সংগঠনের পক্ষপাতিত্বের জন্য নির্দিষ্ট মতাদর্শগত উপাদানগুলির জন্য একটি বাগধারা । সাধারণ শব্দগুচ্ছ " পার্টি লাইনে আঙুল দেওয়া " এমন একজন ব্যক্তিকে বর্ণনা করে, যে এমনভাবে কথা বলে যা তাদের রাজনৈতিক দলের এজেন্ডা অনুসারে হয়। একইভাবে, একটি পার্টি-লাইন ভোট হল এমন একটি নীতি যেখানে প্রতিটি রাজনৈতিক দলের অধিকাংশ বা সমস্ত বিধায়ক সেই দলের নীতি অনুসারে ভোট দিয়েছেন। বেশ কয়েকটি দেশে, একটি চাবুক এটি নিশ্চিত করার চেষ্টা করে। গণতান্ত্রিক কেন্দ্রিকতার মার্কসবাদী-লেনিনবাদী ধারণাটি পার্টির সাধারণ লাইন বা **রাজনৈতিক লাইন** হিসাবে পরিচিত জনসমক্ষে একটি কমিউনিস্ট পার্টির অবস্থানের কঠোর আনুগত্য এবং প্রতিরক্ষা জড়িত।

আমেরিকান শিক্ষাবিদ হার্বার্ট কোহলের মতে, ১৯৪০-এর দশকের শেষের দিকে এবং ১৯৫০-এর দশকের গোড়ার দিকে নিউইয়র্কে বিতর্ক সম্পর্কে লেখাটি ' রাজনৈতিকভাবে সঠিক ' শব্দটি এমন কাউকে অপমানজনকভাবে বোঝাতে ব্যবহার করা হয়েছিল যার সিপি লাইনের প্রতি আনুগত্য সমবেদনাকে অগ্রাহ্য করে এবং এর ফলে খারাপ রাজনীতি সৃষ্টি হয়। এটি সমাজবাদীদের দ্বারা কমিউনিস্টদের বিরুদ্ধে ব্যবহার করা হয়েছিল। এর উদ্দেশ্য ছিল সমাজতন্ত্রীদের যারা সমতাবাদী নৈতিক ধারণায় বিশ্বাসী গোঁড়ামিবাদী কমিউনিস্টদের থেকে আলাদা করতে পারে। যারা তাদের নৈতিক উপাদান নির্বিশেষে দলীয় অবস্থানের পক্ষে  রক্ষা করবে।" 

ঢিলেঢালাভাবে ব্যবহৃত, "পার্টি লাইন" শব্দগুচ্ছটি অ-দলীয় সংগঠন যেমন ধর্মীয় গোষ্ঠী, ব্যবসায়িক অফিস, বা একটি সামাজিক নেটওয়ার্ককেও উল্লেখ করতে পারে। যার একটি আধা-সরকারি সাংগঠনিক নীতি বা অবস্থান থাকতে পারে যা কোনো রাজনৈতিক দলের সাথে সম্পর্কিত নয়।

## আরও দেখুন

* ঘোষণাপত্র
* বার্তা শৃঙ্খলা
* পার্টি প্ল্যাটফর্ম

## তথ্যসূত্র

বিষয়শ্রেণী:রাজনৈতিক পরিভাষা
বিষয়শ্রেণী:রাজনৈতিক ধারণা
দলীয় কর্মপন্থা

একটি রাজনৈতিক **দলের প্ল্যাটফর্ম** (ইউএস ইংরেজি), **পার্টি প্রোগ্রাম**, বা **পার্টি ম্যানিফেস্টো** (ব্রিটিশ ও কমনওয়েলথ দেশে ইংরেজিতে পছন্দের শব্দ এটি) হল প্রধান লক্ষ্যগুলির একটি আনুষ্ঠানিক সেট, যা একটি রাজনৈতিক দল বা স্বতন্ত্র প্রার্থী দ্বারা সমর্থিত হয়। যাতে সাধারণের কাছে আবেদন করা যায়। জনসাধারণ, জটিল বিষয় বা সমস্যা সম্পর্কে সাধারণ জনগণের সমর্থন এবং ভোট সংগ্রহের চূড়ান্ত উদ্দেশ্যে থাকে। একটি রাজনৈতিক প্ল্যাটফর্মের একটি উপাদানকে প্রায়শই একটি **প্লাঙ্ক** বলা হয়। এটি পৃথক বিষয় সম্পর্কে মতামত এবং দৃষ্টিভঙ্গি দেয়। যেমন একটি দল, ব্যক্তি বা সংস্থার দ্বারা অনুষ্ঠিত হয়৷ *প্লাঙ্ক* শব্দটি একটি সামগ্রিক রাজনৈতিক প্ল্যাটফর্মের একটি উপাদানকে চিত্রিত করে। বোর্ড বা কাঠের তক্তা দিয়ে তৈরি একটি মৌলিক পর্যায়ের রূপক রেফারেন্স হিসাবে। রূপকটি তার আক্ষরিক উত্সে ফিরে যেতে পারে যখন জনসাধারণের বক্তব্য বা বিতর্ক আসলে একটি শারীরিক প্ল্যাটফর্মে অনুষ্ঠিত হয়।

## আরও দেখুন

* সরকারি প্ল্যাটফর্ম
* গণতন্ত্রের তালিকা এবং নির্বাচন-সম্পর্কিত বিষয়
* কনজারভেটিভ পার্টির (ইউকে) সাধারণ নির্বাচনী ইশতেহারের তালিকা
* লেবার পার্টির (ইউকে) সাধারণ নির্বাচনী ইশতেহারের তালিকা
* লিবারেল পার্টি এবং লিবারেল ডেমোক্র্যাটস (ইউকে) সাধারণ নির্বাচনী ইশতেহারের তালিকা
* ম্যান্ডেট (রাজনীতি)
* পার্টি লাইন (রাজনীতি)
* স্টাম্প বক্তৃতা (রাজনীতি)

## তথ্যসূত্র

বিষয়শ্রেণী:রাজনৈতিক যোগাযোগ
বিষয়শ্রেণী:নির্বাচন
শিল্প ইশতেহার

থাম্ব|300x300পিক্সেল| ডি স্টিজল ম্যানিফেস্টো, ১৯১৮ সাল
**শিল্প ইশতেহার** হলো  শিল্পী বা শৈল্পিক আন্দোলনের উদ্দেশ্য, বা দৃষ্টিভঙ্গির প্রকাশ্য ঘোষণা। ইশতেহার হল আধুনিকতাবাদী আভান্ট-গার্ডে বিভিন্ন আন্দোলনের একটি আদর্শ বৈশিষ্ট্য এবং লিখিত ঘোষণা। শিল্প ইশতেহারগুলি কখনও কখনও তাদের অলঙ্কারশাস্ত্রে একটি বৈপ্লবিক প্রভাব অর্জনের জন্য শক ভ্যালুর উদ্দেশ্যে হয়। প্রায়শই রাজনৈতিক ব্যবস্থার মতো বিস্তৃত বিষয়গুলিকে সম্বোধন করে। সাধারণ এর চিন্তাগুলো হল বিপ্লবের প্রয়োজনে, মত প্রকাশের স্বাধীনতা  এবং স্থিতাবস্থার উপর শিল্পব্যক্তিদের উহ্য বা স্পষ্টভাবে বলা ।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2011)">উদ্ধৃতি প্রয়োজন</span>]]* &#x5D; ইশতেহার শিল্পী বা শিল্প গোষ্ঠীর জন্য ধারণা প্রকাশ, প্রচার এবং রেকর্ড করার একটি মাধ্যম ।এমনকি যদি শুধুমাত্র এক বা দুইজন শিল্পপতী শব্দগুলি লেখে। তবে এটি বেশিরভাগই গোষ্ঠীর নামের সাথে যুক্ত।

## ধারণা

## প্রাক-১৯০০

### বাস্তববাদী ম্যানিফেস্টো ১৮৫৫

### প্রতীকী ইশতেহার ১৮৮৬

## সেমিনাল ১৯০৯-৪৫

### ভবিষ্যতবাদী ম্যানিফেস্টো ১৯০৯, ১৯১৪

### কিউবিস্ট ম্যানিফেস্টো ১৯১২
থাম্ব| Du "Cubisme", ১৯১২, Albert Gleizes এবং Jean Metzinger,  দ্বারা প্রকাশিত (কভার)

### আর্ট অফ নয়েজ ১৯১৩

### আর্ট কংক্রিট ১৯৩০

## যুদ্ধ-পরবর্তী ১৯৪৬-৫৯
বাম|থাম্ব| লুসিও ফন্টানা

### চেলসি হোটেল ম্যানিফেস্টো ১৯৬১
থাম্ব| চেলসি হোটেল

### সাইবোর্গ ম্যানিফেস্টো ১৯৮৫
থাম্ব| ডোনা হারাওয়ে

### পোস্ট পর্ন মডার্নিস্ট ম্যানিফেস্টো সি.১৯৮৯
[থাম্ব| [অ্যানি স্প্রিঙ্কল]]

### গ্রুপ হ্যাংম্যান ১৯৯৭
থাম্ব| বিলি চাইল্ডিশ

### আটকে থাকা ম্যানিফেস্টো ১৯৯৯
থাম্ব| ৪ পৃষ্ঠার এ৬-আকারের স্টাকিস্ট টার্নার পুরস্কারের ইশতেহারের সামনের কভার

### দ্য নিউ মেনিফেস্টো অফ আর্টস (২০২০)
Menotti Lerro এবং Antonello Pelliccia দ্বারা 
থাম্ব| লেরো এবং পেলিসিয়ার দ্য নিউ ম্যানিফেস্টো অফ আর্টসের প্রচ্ছদ

## আরও দেখুন

* ভবিষ্যৎবাদী ইশতেহার
* পরাবাস্তববাদী ইশতেহার
* অ্যান্টিপোডিয়ান
* ঘোষণাপত্র
* শিল্পকলার নতুন ইশতেহার

## তথ্যসূত্র

বিষয়শ্রেণী:নন্দনতত্ত্বের ধারণা
বিষয়শ্রেণী:আধুনিকতাবাদ
সরকারি কর্মপন্থা

**সরকারী প্ল্যাটফর্ম** হলো সরকারের রাজনৈতিক প্ল্যাটফর্ম । অফিসে প্রবেশ করার সময়, একটি নতুন সরকার মেয়াদের জন্য তাদের উদ্দেশ্যগুলি তালিকাভুক্ত করে। সরকারী প্ল্যাটফর্মগুলি জোট সরকারগুলিতে বিশেষভাবে গুরুত্বপূর্ণ। যেখানে সম্ভবত বিরোধপূর্ণ রাজনৈতিক প্ল্যাটফর্ম সহ বেশ কয়েকটি দল একটি সমঝোতায় একটি জোট চুক্তিতে সম্মত হয়। একটি দলীয় প্ল্যাটফর্ম এবং একটি সরকারী প্ল্যাটফর্মের মধ্যে পার্থক্যটি এমন দেশগুলিতে অস্পষ্ট হতে পারে যেখানে একক দলগুলি প্রায়শই সরকার গঠন করে।

## আরও দেখুন

* নির্বাচনী প্রতিশ্রুতি
* ম্যান্ডেট (রাজনীতি)
* ঘোষণাপত্র
বিষয়শ্রেণী:রাজনৈতিক যোগাযোগ